title: Odluka Vijeća (EU) 2018/826 od 28. svibnja 2018. o sklapanju Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA)

text:
               6.6.2018

               HR

               Službeni list Europske unije

               L 140/1

         ODLUKA VIJEĆA (EU) 2018/826
   od 28. svibnja 2018.
   o sklapanju Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Odlukom (EU) 2017/1324 Europskog parlamenta i Vijeća (2) predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)

               Libanonska Republika („Libanon”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima programu Obzor 2020. - Okvirni program za istraživanja i inovacije (2014.-2020.) koje sudjeluju u PRIMA-i.

               (3)

               U skladu s člankom 1. stavkom 2. Odluke (EU) 2017/1324 Libanon postaje država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti za sudjelovanje Libanona u PRIMA-i.

               (4)

               U skladu s Odlukom Vijeća (EU) 2018/467 (3) Sporazum o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA) („Sporazum”), potpisan je 27. veljače 2018., podložno njegovu kasnijem sklapanju.

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA) odobrava se u ime Unije (4).
   Članak 2.
   Predsjednik Vijeća u ime Unije šalje obavijest predviđenu u članku 5. stavku 2. Sporazuma (5).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 28. svibnja 2018.

            Za Vijeće

            Predsjednik

         E. KARANIKOLOV

      (1)  Suglasnost od 17. travnja 2018. (još nije objavljeno u Službenom listu).

      (2)  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

      (3)  Odluka Vijeća (EU) 2018/467 od 25. rujna 2017. o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA) (SL L 79, 22.3.2018., str. 1.).

      (4)  Sporazum je objavljen u SL L 79, 22.3.2018., str. 3. zajedno s odlukom o potpisivanju.

      (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (ZVSP) 2018/833 od 4. lipnja 2018. o izmjeni Odluke 2010/413/ZVSP o mjerama ograničavanja protiv Irana

text:
               6.6.2018

               HR

               Službeni list Europske unije

               L 140/87

         ODLUKA VIJEĆA (ZVSP) 2018/833
   od 4. lipnja 2018.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (1), a posebno njezin članak 23. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP.

               (2)

               U skladu s člankom 26. stavkom 3. Odluke 2010/413/ZVSP Vijeće je preispitalo popis uvrštenih osoba i subjekata naveden u Prilogu II. toj odluci.

               (3)

               Vijeće je zaključilo da bi unose u vezi s određenim osobama i subjektima navedene u Prilogu II. Odluci 2010/413/ZVSP trebalo ažurirati.

               (4)

               Odluku 2010/413/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog II. Odluci 2010/413/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 4. lipnja 2018.

            Za Vijeće

            Predsjednica

         T. TSACHEVA

      (1)  SL L 195, 27.7.2010., str. 39.

      PRILOG
      Prilog II. Odluci 2010/413/ZVSP mijenja se kako slijedi:

                  1.

                  pod naslovom „I. Osobe i subjekti koji sudjeluju u nuklearnim aktivnostima ili aktivnostima u vezi s balističkim raketama te osobe i subjekti koji daju potporu iranskoj vladi”, sljedeći unosi zamjenjuju odgovarajuće unose na popisu navedenom pod podnaslovom „B. Subjekti”:

                              Ime

                              Identifikacijski podaci

                              Razlozi

                              Datum uvrštenja na popis

                              „42.(g)

                              Shetab Gaman (također poznat pod nazivom Taamin Gostaran Pishgaman Azar)

                              Adresa: Norouzi Alley, No 2, Larestan Street, Motahari Avenue, Teheran

                              Djeluje u ime društva Yasa Part.

                              26.7.2010.

                              49.

                              Noavaran Pooyamoj (također poznat pod nazivom Noavaran Tejarat Paya, Bastan Tejerat Mabna, Behdis Tejarat (ili Bazarganis Behdis Tejarat Alborz Company ili Behdis Tejarat General Trading Company), Fanavaran Mojpooya, Faramoj Company (ili Tosee Danesh Fanavari Faramoj), Green Emirate Paya, Mehbang Sana, Mohandesi Hedayat Control Paya, Pooya Wave Company, Towsee Fanavari Boshra)

                              Sudjelovanje u nabavi materijala pod nadzorom koji se neposredno upotrebljavaju u proizvodnji centrifuga za iranski program obogaćivanja urana.

                              23.5.2011.

                              55.

                              Ashtian Tablo

                              Ashtian Tablo – No 67, Ghods mirheydari St, Yoosefabad, Teheran

                              Sudjelovanje u proizvodnji specijalizirane električne opreme i materijala koji se neposredno upotrebljavaju u iranskom nuklearnom sektoru i opskrbi tom opremom i materijalima.

                              23.5.2011.”

                  2.

                  pod naslovom „II. Islamska revolucionarna garda (IRGC)”, sljedeći unosi zamjenjuju odgovarajuće unose na popisu navedenom pod podnaslovom „A. Fizičke osobe”:

                              Ime

                              Identifikacijski podaci

                              Razlozi

                              Datum uvrštenja na popis

                              „1.

                              Brigadni general IRGC-a Javad DARVISH-VAND

                              Bivši zamjenik MODAFL-a zadužen za inspekcijski nadzor, odgovoran za sve objekte i instalacije MODAFL-a koji je i dalje povezan s MODAFL-om i IRGC-om, između ostaloga, pružanjem usluga.

                              23.6.2008.

                              8.

                              Brigadni general IRGC-a Mohammad Reza NAQDI

                              Rođen 1953. u Nadjafu (Irak)

                              Zamjenik zapovjednika IRGC-a za kulturna i socijalna pitanja. Bivši zapovjednik snaga pokreta otpora Basij.

                              26.7.2010.

                              10.

                              Rostam QASEMI (također poznat kao Rostam GHASEMI)

                              Rođen 1961.

                              Bivši zapovjednik Khatam al-Anbiya.

                              26.7.2010.

                              19.

                              Brigadni general IRGC-a Amir Ali Haji ZADEH (također poznat kao Amir Ali HAJIZADEH)

                              Zapovjednik zračnih snaga IRGC-a.

                              23.1.2012.”


               13.6.2018

               HR

               Službeni list Europske unije

               C 204/215

         P8_TA(2016)0329
   Predloženo imenovanje člana Revizorskog suda – João Figueiredo
   Odluka Europskog parlamenta od 13. rujna 2016. o predloženom imenovanju Joãa Alexandrea Tavaresa Gonçalvesa de Figueireda za člana Revizorskog suda (C8-0260/2016 – 2016/0809(NLE))
   (Savjetovanje)
   (2018/C 204/30)

      Europski parlament,

               —

               uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C8-0260/2016),

               —

               uzimajući u obzir članak 121. Poslovnika,

               —

               uzimajući u obzir izvješće Odbora za proračunski nadzor (A8-0259/2016),

               A.

               budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

               B.

               budući da je na sjednici Odbora za proračunski nadzor 5. rujna 2016. održano saslušanje kandidata Vijeća za članstvo u Revizorskom sudu;

               1.

               daje pozitivno mišljenje o prijedlogu Vijeća da se Joãa Alexandrea Tavaresa Gonçalvesa de Figueireda imenuje članom Revizorskog suda;

               2.

               nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               13.6.2018

               HR

               Službeni list Europske unije

               C 204/225

         P8_TA(2016)0348
   Imenovanje novog Povjerenika
   Odluka Europskog parlamenta od 15. rujna 2016. o odobrenju imenovanja Juliana Kinga članom Komisije (C8-0339/2016 – 2016/0812(NLE))
   (2018/C 204/39)

      Europski parlament,

               —

               uzimajući u obzir drugi stavak članka 246. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir točku 6. Okvirnog sporazuma o odnosima između Europskog parlamenta i Europske komisije (1),

               —

               uzimajući u obzir ostavku Jonathana Hilla na njegovu dužnost u Komisiji, s učinkom od 25. lipnja 2016.,

               —

               uzimajući u obzir pismo Vijeća od 15. srpnja 2016., kojima se Vijeće s Parlamentom savjetovalo o odluci o imenovanju Juliana Kinga kao člana Komisije (C8-0339/2016) koja se donosi u suglasnosti s predsjednikom Komisije,

               —

               uzimajući u obzir saslušanja Juliana Kinga 12. rujna 2016. pred Odborom za građanske slobode, pravosuđe i unutarnje poslove, kao i izjave o ocjeni sastavljene na temelju tih saslušanja,

               —

               uzimajući u obzir članak 118. i Prilog XVI. svojeg Poslovnika,

               1.

               Odobrava imenovanje Juliana Kinga članom Komisije;

               2.

               Nalaže svojem predsjedniku da ovu Odluku proslijedi Vijeću, Komisiji i vladama država članica.

      (1)  SL L 304, 20.11.2010., str. 47.


title: Odluka Političkog i sigurnosnog odbora (ZVSP) 2018/869 od 5. lipnja 2018. o produljenju mandata voditelja Misije Europske unije o uspostavi vladavine prava u Kosovu (Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.) (EULEX KOSOVO) (EULEX KOSOVO/1/2018)

text:
                  14.6.2018

                  HR

                  Službeni list Europske unije

                  L 149/24

            ODLUKA POLITIČKOG I SIGURNOSNOG ODBORA (ZVSP) 2018/869
      od 5. lipnja 2018.
      o produljenju mandata voditelja Misije Europske unije o uspostavi vladavine prava u Kosovu (*1) (EULEX KOSOVO) (EULEX KOSOVO/1/2018)
      POLITIČKI I SIGURNOSNI ODBOR,
      uzimajući u obzir Ugovor o Europskoj uniji, a posebno njegov članak 38. treći stavak,
      uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu (EULEX KOSOVO) (1), a posebno njezin članak 12. stavak 2.,
      budući da:

                  (1)

                  Na temelju članka 12. stavka 2. Zajedničke akcije 2008/124/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke za potrebe obavljanja političkog nadzora i strateškog usmjeravanja Misije Europske unije za uspostavu vladavine prava u Kosovu (EULEX KOSOVO), uključujući odluku o imenovanju voditelja misije.

                  (2)

                  Vijeće je 8. lipnja 2018. donijelo Odluku (ZVSP) 2018/856 (2) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2020.

                  (3)

                  PSO je 20. srpnja 2016. donio Odluku (ZVSP) 2016/1207 (3) kojom je gđa Alexandra PAPADOPOULOU imenovana voditeljicom misije EULEX KOSOVO za razdoblje od 1. rujna 2016. do 14. lipnja 2017.

                  (4)

                  PSO je 13. lipnja 2017. donio Odluku (ZVSP) 2017/1012 (4) o produljenju mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2017. do 14. lipnja 2018.

                  (5)

                  Visoki predstavnik Unije za vanjske poslove i sigurnosnu politiku predložio je 31. svibnja 2018. produljenje mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2018. do 14. lipnja 2019.,

            DONIO JE OVU ODLUKU:
      Članak 1.
      Mandat gđe Alexandre PAPADOPOULOU kao voditeljice Misije Europske unije za uspostavu vladavine prava u Kosovu (EULEX KOSOVO) produljuje se za razdoblje od 15. lipnja 2018. do 14. lipnja 2019.
      Članak 2.
      Ova Odluka stupa na snagu na dan donošenja.

         Sastavljeno u Bruxellesu 5. lipnja 2018.

               Za Politički i sigurnosni odbor

               Predsjednik

            W. STEVENS

         (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

         (1)  SL L 42, 16.2.2008., str. 92.

         (2)  Odluka Vijeća (ZVSP) 2018/856 od 8. lipnja 2018. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (EULEX KOSOVO) (SL L 146, 11.6.2018., str. 5.).

         (3)  Odluka Političkog i sigurnosnog odbora (ZVSP) 2016/1207 od 20. srpnja 2016. o imenovanju voditelja Misije Europske unije za uspostavu vladavine prava u Kosovu, EULEX KOSOVO (EULEX KOSOVO/1/2016) (SL L 198, 23.7.2016., str. 49.).

         (4)  Odluka Političkog i sigurnosnog odbora (ZVSP) 2017/1012 od 13. lipnja 2017. o produljenju mandata voditelja Misije Europske unije za uspostavu vladavine prava u Kosovu (EULEX KOSOVO) (EULEX KOSOVO/1/2017) (SL L 153, 16.6.2017., str. 27.).


title: Odluka (EU) 2018/853 Europskog parlamenta i Vijeća od 30. svibnja 2018. o izmjeni Uredbe (EU) br. 1257/2013 i direktiva 94/63/EZ i 2009/31/EZ Europskog parlamenta i Vijeća te direktiva Vijeća 86/278/EEZ i 87/217/EEZ u pogledu postupovnih pravila u području izvješćivanja o okolišu i o stavljanju izvan snage Direktive Vijeća 91/692/EEZ

text:
                  14.6.2018

                  HR

                  Službeni list Europske unije

                  L 150/155

            ODLUKA (EU) 2018/853 EUROPSKOG PARLAMENTA I VIJEĆA
      od 30. svibnja 2018.
      o izmjeni Uredbe (EU) br. 1257/2013 i direktiva 94/63/EZ i 2009/31/EZ Europskog parlamenta i Vijeća te direktiva Vijeća 86/278/EEZ i 87/217/EEZ u pogledu postupovnih pravila u području izvješćivanja o okolišu i o stavljanju izvan snage Direktive Vijeća 91/692/EEZ
      EUROPSKI PARLAMENT I VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 192. stavak 1.,
      uzimajući u obzir prijedlog Europske komisije,
      nakon prosljeđivanja nacrta zakonodavnog akta nacionalnim parlamentima,
      uzimajući u obzir mišljenje Europskoga gospodarskog i socijalnog odbora (1),
      nakon savjetovanja s Odborom regija,
      u skladu s redovnim zakonodavnim postupkom (2),
      budući da:

                  (1)

                  Direktive Vijeća 86/278/EEZ (3) i 87/217/EEZ (4) temelje se na člancima 100. i 235. Ugovora o osnivanju Europske ekonomske zajednice, sadašnjim člancima 115. i 352. Ugovora o funkcioniranju Europske unije (UFEU). Izmjene tih direktiva u ovoj Odluci povezane su s politikom Unije o okolišu te su izravna posljedica stavljanja izvan snage Direktive Vijeća 91/692/EEZ (5) na temelju članka 192. stavka 1. UFEU-a. Stoga je primjereno te izmjene temeljiti na članku 192. stavku 1. UFEU-a.

                  (2)

                  Direktiva 94/63/EZ Europskog parlamenta i Vijeća (6) temelji se na članku 100.a Ugovora o osnivanju Europske zajednice, sadašnjem članku 114. UFEU-a. Izmjene te direktive u ovoj Odluci povezane su s politikom Unije o okolišu te su izravna posljedica stavljanja izvan snage Direktive 91/692/EEZ na temelju članka 192. stavka 1. UFEU-a. Stoga je primjereno te izmjene temeljiti na članku 192. stavku 1. UFEU-a.

                  (3)

                  Direktiva 91/692/EEZ donesena je kako bi se na sektorskoj osnovi racionalizirale i poboljšale odredbe o prijenosu informacija i objavljivanju izvješća koje se odnose na određene direktive o zaštiti okoliša. Kako bi se ostvario taj cilj, Direktivom 91/692/EEZ izmijenjeno je nekoliko direktiva uvođenjem jedinstvenih zahtjeva za izvješćivanje.

                  (4)

                  Provedba zahtjeva za izvješćivanje uvedenih Direktivom 91/692/EEZ postala je opterećenje te je neučinkovita. Pored toga, mnogi akti Unije izmijenjeni Direktivom 91/692/EEZ zamijenjeni su te više ne sadržavaju zahtjeve za izvješćivanje kako su uvedeni tom direktivom. Na primjer, Direktivom 2000/60/EZ Europskog parlamenta i Vijeća (7) stavljeno je izvan snage sedam akata Unije u području vodne politike te u njoj nije preuzet sustav izvješćivanja uveden Direktivom 91/692/EEZ. Nadalje, u Direktivi 2010/75/EU Europskog parlamenta i Vijeća (8) nema upućivanja na Direktivu 91/692/EEZ, nego se u njoj predviđa zaseban sustav izvješćivanja.

                  (5)

                  U Direktivi 91/692/EEZ ne predviđa se uporaba elektroničkih alata. S obzirom na uspješan razvoj sustava Reportnet Europske agencije za okoliš i sektorskih inicijativa u pogledu pojednostavnjenja izvješćivanja, kao što je Europski informacijski sustav za vode, sve se više dovodi u pitanje potreba za horizontalnim instrumentom za izvješćivanje i njegova učinkovitost. Konačno, donošenjem Direktive 2007/2/EZ Europskog parlamenta i Vijeća (9) te povezanim razvojem sustava razmjene podataka o okolišu uveden je moderniji i učinkovitiji horizontalni pristup upravljanju informacijama i izvješćivanju povezanima s politikom Unije o okolišu.

                  (6)

                  Direktivu 91/692/EEZ trebalo bi stoga staviti izvan snage.

                  (7)

                  Većina direktiva izmijenjenih Direktivom 91/692/EEZ više nije na snazi. Direktive 86/278/EEZ i 87/217/EEZ su, međutim, i dalje na snazi.

                  (8)

                  Direktivom 86/278/EEZ zahtijeva se da države članice dostavljaju izvješće o provedbi te direktive na temelju upitnika ili nacrta koji Komisija sastavlja u skladu s postupkom utvrđenim u Direktivi 91/692/EEZ. Kako bi se izbjegao pravni vakuum zbog stavljanja izvan snage Direktive 91/692/EEZ, potrebno je zamijeniti upućivanje na Direktivu 91/692/EEZ upućivanjem na postupak iz Direktive 86/278/EEZ.

                  (9)

                  Izvješćivanje koje provode države članice u skladu s Direktivom 87/217/EEZ više nije potrebno nakon donošenja Uredbe (EZ) br. 1907/2006 Europskog parlamenta i Vijeća (10), u kojoj se u Uniji predviđa postupno ukidanje proizvodnje i upotrebe sirovog azbesta i proizvoda koji sadržavaju azbest. Stoga je primjereno izbrisati spomenute zahtjeve za izvješćivanje utvrđene u toj direktivi.

                  (10)

                  Nakon stupanja na snagu Direktive 91/692/EEZ sljedeće uredbe i direktive sadržavaju upućivanje na tu direktivu: Direktiva Europskog parlamenta i Vijeća 94/62/EZ (11), Direktiva 94/63/EZ, Direktiva Vijeća 1999/31/EZ (12), Direktiva 2000/53/EZ Europskog parlamenta i Vijeća (13), Direktiva 2003/87/EZ Europskog parlamenta i Vijeća (14), Direktiva 2008/98/EZ Europskog parlamenta i Vijeća (15), Direktiva 2009/31/EZ Europskog parlamenta i Vijeća (16) i Uredba (EU) br. 1257/2013 Europskog parlamenta i Vijeća (17).

                  (11)

                  U okviru akcijskog plana EU-a za kružno gospodarstvo Komisija je predložila izmjenu direktiva 94/62/EZ, 1999/31/EZ, 2000/53/EZ i 2008/98/EZ kako bi se zamijenilo upućivanje na Direktivu 91/692/EEZ.

                  (12)

                  Kako bi se osigurala ažuriranost određenih odredaba prilogâ Direktivi 86/278/EEZ, Komisiji bi trebalo delegirati ovlast za donošenje akata u skladu s člankom 290. UFEU-a u vezi s prilagodbom tih odredaba tehničkom i znanstvenom napretku. Isto tako, kako bi se osigurala ažuriranost prilogâ Direktivi 2009/31/EZ, Komisiji bi trebalo delegirati ovlast za donošenje akata u skladu s člankom 290. UFEU-a u vezi s prilagodbom tih priloga tehničkom i znanstvenom napretku. Prilagodba prilogâ Direktivi 2009/31/EZ ne bi smjela dovesti do smanjenja razine sigurnosti ili slabljenja načelâ nadzora, koji se jamče kriterijima iz tih priloga. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. (18). Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.

                  (13)

                  U članku 21. stavku 2. drugom podstavku Uredbe (EU) br. 1257/2013 upućuje se na Direktivu 91/692/EEZ, koja će biti stavljena izvan snage. U skladu s tom odredbom predviđeni početak prvog razdoblja izvješćivanja je datum početka primjene Uredbe (EU) br. 1257/2013. Komisija je 19. prosinca 2016. Provedbenom odlukom (EU) 2016/2323 (19) uspostavila prvu inačicu Europskog popisa postrojenja za recikliranje brodova („Europski popis”). U skladu s člankom 26. Uredbe (EU) br. 1257/2013 države članice mogu odobriti recikliranje brodova u postrojenjima za recikliranje brodova uvrštenima u Europski popis prije datuma početka primjene te uredbe. U takvim se okolnostima Uredba (EZ) br. 1013/2006 Europskog parlamenta i Vijeća (20) ne primjenjuje. Kako bi se izbjeglo da se informacije u određenom razdoblju ne prikupljaju ni u okviru Uredbe (EZ) br. 1013/2006 niti Uredbe (EU) br. 1257/2013, primjereno je uvesti prijelazno razdoblje izvješćivanja između datuma prvog predviđenog odobrenja u skladu s člankom 26. Uredbe (EU) 1257/2013 u određenoj državi članici i datuma početka primjene te uredbe za svaku državu članicu koja se odluči za primjenu prijelaznog razdoblja predviđenog u tom članku. Kako bi se u tim državama članicama ograničilo povezano administrativno opterećenje, informacije prikupljene u tom prijelaznom razdoblju ne trebaju se predstavljati u zasebnom izvješću. Umjesto toga, trebalo bi biti dovoljno da se takve informacije uključe ili budu dio prvog redovitog izvješća o trogodišnjem razdoblju od datuma početka primjene Uredbe (EU) br. 1257/2013.

                  (14)

                  Zahtjev za izvješćivanje utvrđen Direktivom 94/63/EZ više nije potreban u svrhu praćenja provedbe te direktive. Relevantnu bi odredbu stoga trebalo izbrisati.

                  (15)

                  S obzirom na to da cilj ove Odluke, odnosno izmjenu ili stavljanje izvan snage pravnih akata Unije u području izvješćivanja o okolišu koji više nisu primjenjivi ili relevantni, ne mogu dostatno ostvariti države članice, nego se zbog svoje prirode on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Odluka ne prelazi ono što je potrebno za ostvarivanje tog cilja.

                  (16)

                  Uredbu (EU) br. 1257/2013 te direktive 94/63/EZ, 2009/31/EZ, 86/278/EEZ i 87/217/EEZ trebalo bi stoga na odgovarajući način izmijeniti,

            DONIJELI SU OVU ODLUKU:
      Članak 1.
      Izmjene Direktive 2009/31/EZ
      Direktiva 2009/31/EZ mijenja se kako slijedi:

                  1.

                  u članku 27. stavak 1. zamjenjuje se sljedećim:
                  „1.   Svake tri godine države članice podnose Komisiji izvješće o provedbi ove Direktive koje sadržava i registar iz članka 25. stavka 1. točke (b). Prvo izvješće šalje se Komisiji do 30. lipnja 2011. Izvješće se sastavlja na temelju upitnika ili pregleda koje Komisija donosi u obliku provedbenih akata. Ti se provedbeni akti donose u skladu s postupkom ispitivanja iz članka 30. stavka 2. Upitnik ili pregled šalje se državama članicama najmanje šest mjeseci prije roka za dostavu izvješća.”;

                  2.

                  članak 29. zamjenjuje se sljedećim:
                  „Članak 29.
                  Izmjene priloga
                  Komisija je ovlaštena za donošenje delegiranih akata u skladu s člankom 29.a kako bi izmijenila priloge te ih prilagodila tehničkom i znanstvenom napretku. Takva prilagodba ne smije dovesti do smanjenja razine sigurnosti koja se jamči kriterijima iz Priloga I. niti do slabljenja načelâ nadzora iz Priloga II.”;

                  3.

                  umeće se sljedeći članak:
                  „Članak 29.a
                  Izvršavanje delegiranja ovlasti
                  1.   Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku.
                  2.   Ovlast za donošenje delegiranih akata iz članka 29. dodjeljuje se Komisiji na razdoblje od pet godina počevši od 4. srpanj 2018. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Izvješće se podnosi Europskom parlamentu i Vijeću. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.
                  3.   Europski parlament ili Vijeće u svakom trenutku mogu opozvati delegiranje ovlasti iz članka 29. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
                  4.   Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. (*1)

                  5.   Čim donese delegirani akt, Komisija ga istodobno priopćuje Europskom parlamentu i Vijeću.
                  6.   Delegirani akt donesen na temelju članka 29. stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.

                     (*1)  SL L 123, 12.5.2016., str. 1.”;"

                  4.

                  članak 30. zamjenjuje se sljedećim:
                  „Članak 30.
                  Postupak odbora
                  1.   Komisiji pomaže Odbor za klimatske promjene, osnovan člankom 26. Uredbe (EU) br. 525/2013 Europskog parlamenta i Vijeća (*2). Navedeni odbor je odbor u smislu Uredbe (EU) br. 182/2011 Europskog parlamenta i Vijeća (*3).
                  2.   Pri upućivanju na ovaj stavak primjenjuje se članak 5. Uredbe (EU) br. 182/2011.

                     (*2)  Uredba (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (SL L 165, 18.6.2013., str. 13.)."

                     (*3)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).”."

            Članak 2.
      Izmjene Direktive 86/278/EEZ
      Direktiva 86/278/EEZ mijenja se kako slijedi:

                  1.

                  članak 13. zamjenjuje se sljedećim:
                  „Članak 13.
                  Komisija je ovlaštena za donošenje delegiranih akata u skladu s člankom 15.a kako bi izmijenila priloge te ih prilagodila tehničkom i znanstvenom napretku.
                  Prvi stavak ne primjenjuje se na parametre i vrijednosti navedene u prilozima I.A, I.B i I.C, sve čimbenike koji mogu utjecati na ocjenjivanje tih vrijednosti te parametre za analizu iz priloga II.A i II.B.”;

                  2.

                  članak 14. briše se;

                  3.

                  članak 15. zamjenjuje se sljedećim:
                  „Članak 15.
                  1.   Komisiji pomaže odbor osnovan člankom 39. Direktive 2008/98/EZ Europskog parlamenta i Vijeća (*4). Navedeni odbor je odbor u smislu Uredbe (EU) br. 182/2011 Europskog parlamenta i Vijeća (*5).
                  2.   Pri upućivanju na ovaj stavak primjenjuje se članak 5. Uredbe (EU) br. 182/2011.

                     (*4)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.)."

                     (*5)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).”;"

                  4.

                  umeće se sljedeći članak:
                  „Članak 15.a
                  1.   Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku.
                  2.   Ovlast za donošenje delegiranih akata iz članka 13. dodjeljuje se Komisiji na razdoblje od pet godina počevši od 4. srpanj 2018. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Izvješće se podnosi Europskom parlamentu i Vijeću. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.
                  3.   Europski parlament ili Vijeće u svakom trenutku mogu opozvati delegiranje ovlasti iz članka 13. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
                  4.   Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. (*6).
                  5.   Čim donese delegirani akt, Komisija ga istodobno priopćuje Europskom parlamentu i Vijeću.
                  6.   Delegirani akt donesen na temelju članka 13. stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.

                     (*6)  SL L 123, 12.5.2016., str. 1.”;"

                  5.

                  u članku 17. prvi stavak zamjenjuje se sljedećim:
                  „Države članice u razmacima od tri godine šalju Komisiji informacije o provedbi ove Direktive, u obliku sektorskog izvješća koje također obuhvaća druge relevantne direktive Zajednice. Sektorska izvješća sastavljaju se na temelju upitnika ili pregleda koje Komisija donosi u obliku provedbenog akta. Taj se provedbeni akt donosi u skladu s postupkom ispitivanja iz članka 15. stavka 2. Upitnik ili pregled šalje se državama članicama šest mjeseci prije početka razdoblja koje izvješće obuhvaća. Izvješće se šalje Komisiji u roku od devet mjeseci od kraja trogodišnjeg razdoblja koje obuhvaća.”.

            Članak 3.
      Izmjena Direktive 87/217/EEZ
      U članku 13. Direktive 87/217/EEZ briše se stavak 1.
      Članak 4.
      Izmjena Uredbe (EU) br. 1257/2013
      U članku 21. Uredbe (EU) br. 1257/2013 stavak 2. zamjenjuje se sljedećim:

         „2.   Svako izvješće obuhvaća tri godine te se elektroničkim putem šalje Komisiji najkasnije devet mjeseci od isteka trogodišnjeg razdoblja koje ono obuhvaća.
         Prvo elektroničko izvješće obuhvaća trogodišnje razdoblje koje počinje s datumom početka primjene ove Uredbe, u skladu s člankom 32. stavkom 1. Ako država članica odobri recikliranje brodova u postrojenjima za recikliranje brodova uvrštenima u Europski popis prije datuma početka primjene ove Uredbe u skladu s člankom 26., prvo elektroničko izvješće te države članice obuhvaća i razdoblje od datuma tog odobrenja do datuma početka primjene ove Uredbe.
         Komisija objavljuje izvješće o primjeni ove Uredbe najkasnije devet mjeseci od primitka izvješćâ od država članica.”.

      Članak 5.
      Izmjene Direktive 94/63/EZ
      Direktiva 94/63/EZ mijenja se kako slijedi:

                  1.

                  u članku 4. stavku 4. drugi podstavak zamjenjuje se sljedećim:
                  „Države članice obavješćuju Komisiju o terminalima na koje se odnosi takvo odstupanje.”;

                  2.

                  u članku 6. stavku 4. drugi podstavak zamjenjuje se sljedećim:
                  „Države članice dostavljaju Komisiji detaljne podatke o područjima na kojima namjeravaju odobriti takvo odstupanje te nakon toga o svim promjenama na tim područjima.”;

                  3.

                  članak 9. zamjenjuje se sljedećim:
                  „Članak 9.
                  Praćenje i izvješćivanje
                  Komisija je pozvana da uz svoja izvješća, ako je to primjereno, podnese prijedloge izmjene ove Direktive, uključujući osobito proširenje područja njezine primjene kako bi se obuhvatili sustavi za kontrolu i rekuperiranje para za uređaje za punjenje i brodove.”.

            Članak 6.
      Stavljanje izvan snage Direktive 91/692/EEZ
      Direktiva 91/692/EEZ stavlja se izvan snage.
      Članak 7.
      Stupanje na snagu
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Strasbourgu 30. svibnja 2018.

               Za Europski parlament

               Predsjednik

            A. TAJANI

               Za Vijeće

               Predsjednica

            L. PAVLOVA

         (1)  SL C 173, 31.5.2017., str. 82.

         (2)  Stajalište Europskog parlamenta od 18. travnja 2018. (još nije objavljeno u Službenom listu) i odluka Vijeća od 14. svibnja 2018.

         (3)  Direktiva Vijeća 86/278/EEZ od 12. lipnja 1986. o zaštiti okoliša, posebno tla, kod upotrebe mulja iz uređaja za pročišćavanje otpadnih voda u poljoprivredi (SL L 181, 4.7.1986., str. 6.).

         (4)  Direktiva Vijeća 87/217/EEZ od 19. ožujka 1987. o sprečavanju i smanjenju onečišćenja okoliša azbestom (SL L 85, 28.3.1987., str. 40.).

         (5)  Direktiva Vijeća 91/692/EEZ od 23. prosinca 1991. o standardiziranju i racionaliziranju izvješćâ o provedbi određenih direktiva koje se odnose na okoliš (SL L 377, 31.12.1991., str. 48.).

         (6)  Direktiva 94/63/EZ Europskog parlamenta i Vijeća od 20. prosinca 1994. o kontroli emisija hlapivih organskih spojeva (HOS-a) koje proizlaze iz skladištenja benzina i njegove distribucije od terminala do benzinskih postaja (SL L 365, 31.12.1994., str. 24.).

         (7)  Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (SL L 327, 22.12.2000., str. 1.).

         (8)  Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).

         (9)  Direktiva 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (SL L 108, 25.4.2007., str. 1.).

         (10)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

         (11)  Direktiva Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (SL L 365, 31.12.1994., str. 10.).

         (12)  Direktiva Vijeća 1999/31/EZ od 26. travnja 1999. o odlagalištima otpada (SL L 182, 16.7.1999., str. 1.).

         (13)  Direktiva 2000/53/EZ Europskog parlamenta i Vijeća od 18. rujna 2000. o otpadnim vozilima (SL L 269, 21.10.2000., str. 34.).

         (14)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.).

         (15)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL L 312, 22.11.2008., str. 3.).

         (16)  Direktiva 2009/31/EZ Europskog parlamenta i Vijeća od 23. travnja 2009. o geološkom skladištenju ugljikova dioksida i o izmjeni Direktive Vijeća 85/337/EEZ, Direktiva Europskog parlamenta i Vijeća 2000/60/EZ, 2001/80/EZ, 2004/35/EZ, 2006/12/EZ, 2008/1/EZ i Uredbe (EZ) br. 1013/2006 (SL L 140, 5.6.2009., str. 114.).

         (17)  Uredba (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i o izmjeni Uredbe (EZ) br. 1013/2006 i Direktive 2009/16/EZ (SL L 330, 10.12.2013., str. 1.).

         (18)  SL L 123, 12.5.2016., str. 1.

         (19)  Provedbena odluka Komisije (EU) 2016/2323 оd 19. prosinca 2016. o uspostavljanju Europskog popisa postrojenja za recikliranje brodova u skladu s Uredbom (EU) br. 1257/2013 Europskog parlamenta i Vijeća o recikliranju brodova (SL L 345, 20.12.2016., str. 119.).

         (20)  Uredba (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (SL L 190, 12.7.2006., str. 1.).


Odluka Komisije od 04/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8906 - Goodyear / Bridgestone) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća od 13. srpnja 2018. o imenovanju jednog zamjenika člana Upravnog odbora Europskog instituta za ravnopravnost spolova za Grčku

text:
               18.7.2018

               HR

               Službeni list Europske unije

               C 251/5

         ODLUKA VIJEĆA
   od 13. srpnja 2018.
   o imenovanju jednog zamjenika člana Upravnog odbora Europskog instituta za ravnopravnost spolova za Grčku
   (2018/C 251/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za ravnopravnost spolova (1), a posebno njezin članak 10.,
   budući da:

               (1)

               Odlukom od 26. svibnja 2016. (2) Vijeće je imenovalo 18 članova i 17 zamjenika članova Upravnog odbora Europskog instituta za ravnopravnost spolova za razdoblje od 1. lipnja 2016. do 31. svibnja 2019.

               (2)

               Grčka vlada podnijela je jedan prijedlog za imenovanje za mjesto zamjenika člana koje treba popuniti,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Upravnog odbora Europskog instituta za ravnopravnost spolova za Grčku do kraja tekućeg mandata koji istječe 31. svibnja 2019.
   PREDSTAVNICI VLADA

               Zemlja

               Članovi

               Zamjenici

               Grčka

               g. Dimitrios PLATIS

         Članak 2.
   Članove i zamjenike članova koji još nisu predloženi Vijeće imenuje naknadno.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. srpnja 2018.

            Za Vijeće

            Predsjednik

         H. LÖGER

      (1)  SL L 403, 30.12.2006., str. 9.

      (2)  Odluka Vijeća od 26. svibnja 2016. o imenovanju članova i zamjenikâ članova Upravnog odbora Europskog instituta za ravnopravnost spolova (SL C 199, 20.10.2016., str. 5.).


title: Odluka Komisije оd 17. srpnja 2018. o osnivanju stručne skupine Komisije „Upravljačka skupina za promicanje zdravlja, sprečavanje bolesti i upravljanje nezaraznim bolestima” i stavljanju izvan snage Odluke o osnivanju stručne skupine Komisije za rijetke bolesti i Odluke o osnivanju stručne skupine Komisije za nadzor raka (Tekst značajan za EGP.)

text:
               18.7.2018

               HR

               Službeni list Europske unije

               C 251/9

         ODLUKA KOMISIJE
   оd 17. srpnja 2018.
   o osnivanju stručne skupine Komisije „Upravljačka skupina za promicanje zdravlja, sprečavanje bolesti i upravljanje nezaraznim bolestima” i stavljanju izvan snage Odluke o osnivanju stručne skupine Komisije za rijetke bolesti i Odluke o osnivanju stručne skupine Komisije za nadzor raka
   (Tekst značajan za EGP)
   (2018/C 251/07)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Na temelju članka 168. stavka 2. Ugovora o funkcioniranju Europske unije od država članica zahtijeva se da u suradnji s Komisijom međusobno koordiniraju svoje politike i programe u područjima iz stavka 1. tog članka. U bliskoj suradnji s državama članicama Komisija može pokrenuti svaku inicijativu korisnu za promicanje takve koordinacije, osobito inicijative kojima je cilj utvrđivanje smjernica i pokazatelja, organizacija razmjene najbolje prakse i priprema potrebnih elemenata za periodičko praćenje i ocjenjivanje.

               (2)

               Vijeće je 7. prosinca 2010. donijelo zaključke o „Inovativnom pristupu kroničnim bolestima u javnom zdravstvu i sustavima zdravstvene zaštite” (1), kojim se države članice poziva na utvrđivanje i razmjenu dobre prakse u području kroničnih bolesti.

               (3)

               Komisija je 4. travnja 2014. donijela „Komunikaciju o učinkovitim, pristupačnim i otpornim zdravstvenim sustavima” (2), kojom je predviđeno da će inicijative s pomoću kojih Unija može poduprijeti kreatore politika u državama članicama biti usmjerene na metode i alate kojima se državama članicama omogućuje da postignu veću učinkovitost, dostupnost i otpornost zdravstvenih sustava.

               (4)

               Komisija je 22. studenoga 2016. donijela „Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija o budućim koracima za održivu europsku budućnost – Europske mjere za održivost” (3), u kojoj je navedeno da je Unija u potpunosti predana ulozi predvodnice u provedbi Programa održivog razvoja do 2030. i njegovih ciljeva održivog razvoja donesenih u okviru Ujedinjenih naroda. Osobito doprinosom cilju održivog razvoja br. 3 „osiguranje zdravog života i promicanje dobrobiti za sve bez obzira na dobnu skupinu” Unija dopunjuje djelovanja država članica putem zakonodavstva i drugih inicijativa o javnom zdravlju, zdravstvenim sustavima i zdravstvenim problemima povezanima sa zaštitom okoliša. Komisija će pomoći državama članicama da ostvare podciljeve u okviru tog cilja, osobito u pogledu smanjenja stope smrtnosti od kroničnih bolesti.

               (5)

               Uredbom (EU) br. 282/2014 Europskog parlamenta i Vijeća (4) o uspostavi trećeg Programa djelovanja Unije u području zdravlja (2014.–2020.) predviđeno je da je jedan od tematskih prioriteta tog programa promicanje zdravlja, sprečavanje bolesti i stvaranje poticajnog okruženja za zdrav način života. Aktivnosti u okviru tog prioriteta uključuju podršku suradnji i umrežavanju u Uniji u vezi sa sprečavanjem kroničnih bolesti i poboljšanjem odgovora na njih, uključujući rak, bolesti povezane sa starenjem i neurodegenerativne bolesti, putem razmjene znanja, dobre prakse i razvoja zajedničkih aktivnosti u području sprečavanja i ranog otkrivanja nezaraznih bolesti te upravljanja njima.

               (6)

               S obzirom na te obveze u području javnog zdravlja potrebno je osnovati stručnu skupinu u području promicanja zdravlja, sprečavanja nezaraznih bolesti i upravljanja njima te definirati njezine zadaće i strukturu.

               (7)

               Odlukom Komisije C(2016) 3301 (5) utvrđen je revidirani skup pravila za sve stručne skupine Komisije. Cilj je novih pravila veća jasnoća i transparentnost u pogledu sastava stručnih skupina. Stoga bi zadaće i strukturu stručne skupine za promicanje zdravlja, sprečavanje nezaraznih bolesti i upravljanje njima trebalo definirati u skladu s tom odlukom.

               (8)

               Stručna skupina trebala bi Komisiji pružati savjete i stručno znanje pri oblikovanju i provedbi Unijinih aktivnosti u području promicanja zdravlja, sprečavanja nezaraznih bolesti i upravljanja njima te poticati razmjenu relevantnog iskustva, politika i prakse među državama članicama i raznih uključenih strana.

               (9)

               Stručna skupina trebala bi savjetovati Komisiju pri odabiru dobre i najbolje prakse kako bi se podržalo njihovo prenošenje i jačanje u državama članicama putem Zdravstvenog programa EU-a ili drugih financijskih instrumenata Unije.

               (10)

               Stručna skupina trebala bi pomoći državama članicama u postizanju cilja održivog razvoja br. 3, a posebno u pogledu smanjenja preuranjene smrtnosti od nezaraznih bolesti.

               (11)

               Stručna skupina trebala bi savjetovati Komisiju u nastojanjima da koordinira aktivnosti koje pridonose smanjenju preuranjene smrtnosti od nezaraznih bolesti.

               (12)

               Stručna skupina trebala bi savjetovati Komisiju u pogledu bolje primjene rezultata istraživanja u području promicanja zdravlja, sprečavanja nezaraznih bolesti i upravljanja njima.

               (13)

               Stručna skupina trebala bi koordinirati svoje aktivnosti sa stručnom skupinom za zdravstvene informacije (EGHI), koja savjetuje Komisiju o potrebama za zdravstvenim informacijama, tehničkim rješenjima i prioritetima za donošenje politika u području zdravstva koje se temelje na dokazima. Konkretno, stručna skupina trebala bi iskoristiti znanje EGHI-ja pri ocjenjivanju postupka i rezultata prijenosa i provedbe najbolje prakse.

               (14)

               Kako bi se osigurao učinkovit prijenos i provedba najbolje prakse i političkih intervencija među državama članicama, stručna skupina trebala bi biti sastavljena od tijela država članica.

               (15)

               Za članove stručne skupine trebalo bi odrediti pravila o objavljivanju informacija.

               (16)

               Stručna skupina trebala bi obrađivati osobne podatke u skladu s Uredbom (EZ) br. 45/2001 Europskog parlamenta i Vijeća (6).

               (17)

               Budući da će stručna skupina Komisije „Upravljačka skupina za promicanje zdravlja, sprečavanje bolesti i upravljanje nezaraznim bolestima” rješavati pitanja za koja su trenutačno ovlaštene stručna skupina za rijetke bolesti, osnovana Odlukom Komisije 30. srpnja 2013. o osnivanju stručne skupine Komisije za rijetke bolesti i stavljanju izvan snage Odluke 2009/872/EZ („Odluka o osnivanju stručne skupine Komisije za rijetke bolesti”) (7) i stručna skupina Komisije za nadzor raka, osnovana Odlukom Komisije od 3. lipnja 2014. o osnivanju stručne skupine Komisije za nadzor raka i stavljanju izvan snage Odluke 96/469/EZ („Odluka o osnivanju stručne skupine Komisije za nadzor raka”) (8), te je odluke potrebno staviti izvan snage.

               (18)

               Primjereno je odrediti razdoblje primjene ove Odluke. Komisija će pravovremeno razmotriti uputnost produljenja,

         ODLUČILA JE:
   Članak 1.
   Predmet
   Osniva se stručna skupina „Upravljačka skupina za promicanje zdravlja, sprečavanje nezaraznih bolesti i upravljanje njima” („skupina”).
   Članak 2.
   Zadaće
   Skupina ima sljedeće zadaće:

               (a)

               pružanje pomoći i savjeta Komisiji u poduzimanju inicijativa za promicanje koordinacije među državama članicama radi suočavanja s izazovima povezanima s nezaraznim bolestima u Uniji;

               (b)

               savjetovanje Komisije pri odabiru najbolje prakse kako bi se pružila potpora državama članicama u njezinu prenošenju i daljnjoj provedbi u području promicanja zdravlja, sprečavanja nezaraznih bolesti i upravljanja njima putem Zdravstvenog programa EU-a ili drugih financijskih instrumenata Unije;

               (c)

               pružanje potpore Komisiji pri praćenju napretka u postizanju cilja održivog razvoja br. 3 iz Programa održivog razvoja do 2030. „osiguranje zdravog života i promicanje dobrobiti za sve bez obzira na dobnu skupinu”, a posebno u pogledu smanjenja stope smrtnosti od nezaraznih bolesti;

               (d)

               savjetovanje Komisije u nastojanjima da koordinira aktivnosti koje pridonose smanjenju preuranjene smrtnosti od nezaraznih bolesti;

               (e)

               savjetovanje Komisije u pogledu bolje primjene rezultata istraživanja u području promicanja zdravlja, sprečavanja nezaraznih bolesti i upravljanja njima;

               (f)

               ocjenjivanje rezultata prenošenja i provedbe najbolje prakse u suradnji sa stručnom skupinom za zdravstvene informacije, koja će pružati savjete o relevantnim zdravstvenim podacima u području promicanja zdravlja, sprečavanja nezaraznih bolesti i upravljanja njima.

         Članak 3.
   Savjetovanje
   Komisija se može savjetovati sa skupinom o svim pitanjima iz članka 2.
   Članak 4.
   Članstvo
   1.   Skupina sadržava po jednog člana iz svake države članice. Države članice obavješćuju Komisiju o tijelu koje je imenovano članom stručne skupine.
   2.   Svaki član imenuje svojeg stalnog predstavnika i njegova zamjenika, koji moraju biti državni ili javni službenici. Članovi su dužni te informacije dostaviti Komisiji i osigurati da njihovi predstavnici pružaju visoku razinu stručnog znanja.
   3.   Članovi mogu imenovati predstavnike i na ad hoc osnovi ovisno o dnevnom redu sastanka skupine.
   Članak 5.
   Predsjednik
   Skupinom predsjeda predstavnik Glavne uprave za zdravlje i sigurnost hrane Europske komisije.
   Članak 6.
   Rad skupine
   1.   Skupina djeluje na zahtjev Glavne uprave za zdravlje i sigurnost hrane ili drugih službi Komisije u dogovoru s Glavnom upravom za zdravlje i sigurnost hrane u skladu s horizontalnim pravilima.
   2.   Sastanci skupine u načelu se održavaju u prostorima Komisije.
   3.   Glavna uprava za zdravlje i sigurnost hrane osigurava tajničke usluge. Službenici Komisije iz drugih odjela koje zanimaju postupci mogu prisustvovati sastancima skupine i njezinih podskupina.
   4.   U dogovoru s Glavnom upravom za zdravlje i sigurnost hrane skupina može običnom većinom glasova svojih članova odlučiti da njezine rasprave budu javne.
   5.   Zapisnik o raspravi o pojedinim točkama dnevnog reda i o mišljenjima skupine mora biti smislen i potpun. Tajništvo sastavlja zapisnik, za koji je odgovoran predsjednik.
   6.   Skupina donosi mišljenja, preporuke i izvješća konsenzusom. U slučaju glasanja članovi o njegovu ishodu odlučuju običnom većinom. Članovi koji su glasali protiv imaju pravo zatražiti da se dokument sa sažetkom razloga za njihovo stajalište priloži mišljenju, preporuci ili izvješću.
   Članak 7.
   Podskupine
   1.   Glavna uprava za zdravlje i sigurnost hrane Komisije može osnovati podskupine radi ispitivanja određenih pitanja u okviru nadležnosti koje određuje Komisija. Podskupine rade u skladu s horizontalnim pravilima i odgovaraju skupini. Raspuštaju se nakon ispunjenog mandata.
   2.   Članovi mogu imenovati svoje predstavnike u podskupinama državnih ili javnih službenika koji nisu njihovi stalni predstavnici u stručnoj skupini.
   Članak 8.
   Pozvani stručnjaci
   Glavna uprava za zdravlje i sigurnost hrane može pozvati stručnjake s posebnim stručnim znanjem u području predmeta na dnevnom redu da na ad hoc osnovi sudjeluju u radu skupine ili podskupina.
   Članak 9.
   Promatrači
   1.   Predstavnici država EFTA-e koje su stranke Sporazuma o Europskom gospodarskom prostoru mogu prisustvovati sastancima skupine kao promatrači.
   2.   Predsjednik može dodijeliti status promatrača zemljama kandidatkinjama i ostalim trećim zemljama ako je u interesu Unije da te zemlje sudjeluju u radu stručne skupine, posebno na temelju međunarodnog sporazuma, administrativnog sporazuma ili zakonodavstva Unije. Javni subjekti sa statusom promatrača imenuju svoje predstavnike.
   3.   Predsjednik promatračima i njihovim predstavnicima može dopustiti sudjelovanje u raspravama skupine i pružanje stručnog znanja. Međutim, oni nemaju pravo glasa i ne sudjeluju u izradi preporuka ili savjeta skupine.
   Članak 10.
   Poslovnik
   Na prijedlog Glavne uprave za zdravlje i sigurnost hrane i u dogovoru s njome skupina donosi svoj poslovnik običnom većinom glasova svojih članova na temelju standardnog poslovnika za stručne skupine u skladu s horizontalnim pravilima.
   Članak 11.
   Poslovna tajna i postupanje s povjerljivim informacijama
   Članovi skupine i podskupina te pozvani stručnjaci moraju poštovati obvezu čuvanja poslovne tajne, koja se na temelju Ugovora i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije utvrđena odlukama Komisije (EU, Euratom) 2015/443 (9) i (EU, Euratom) 2015/444 (10). U slučaju nepoštovanja tih obveza Komisija može poduzeti odgovarajuće mjere.
   Članak 12.
   Transparentnost
   1.   Skupina i podskupine registriraju se u registru stručnih skupina.
   2.   Kad je riječ o sastavu skupine (stručna skupina i podskupine), u registru stručnih skupina objavljuju se sljedeći podaci:

               a)

               ime tijela država članica;

               b)

               ime javnog tijela u svojstvu promatrača.

         3.   Svi relevantni dokumenti, uključujući dnevni red, zapisnike i podneske sudionika, stavljaju se na raspolaganje u registru stručnih skupina, ili se u registru navodi poveznica na posebno web-mjesto na kojem ih se može pronaći. Pristup posebnim web-mjestima ne smije se uvjetovati zahtjevom za registraciju korisnika ili bilo kojim drugim ograničenjem. Konkretno, dnevni red i drugi relevantni popratni dokumenti objavljuju se pravodobno prije održavanja sastanka te se potom na vrijeme objavljuje i zapisnik. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (11).
   Članak 13.
   Troškovi sastanaka
   1.   Sudionici u aktivnostima skupine i podskupina ne primaju naknade za svoje usluge.
   2.   Komisija nadoknađuje putne troškove i dnevnice sudionika u aktivnostima skupine i podskupina. Nadoknada se isplaćuje u skladu s važećim propisima Komisije i u okviru raspoloživih sredstava dodijeljenih odjelima Komisije u okviru godišnjeg postupka raspodjele sredstava.
   Članak 14.
   Stavljanje izvan snage
   Odluka o osnivanju stručne skupine Komisije za rijetke bolesti i Odluka o osnivanju stručne skupine Komisije za nadzor raka stavljaju se izvan snage.
   Članak 15.
   Primjena
   Ova se Odluka primjenjuje do 31. prosinca 2023.

      Sastavljeno u Bruxellesu 17. srpnja 2018.

            Za Komisiju

         Vytenis ANDRIUKAITIS

            Član Komisije

      (1)  SL C 74, 8.3.2011., str. 4.

      (2)  COM(2014) 215 final, 4.4.2014.

      (3)  COM(2016) 739 final, 22.11.2016.

      (4)  Uredba (EU) br. 282/2014 Europskog parlamenta i Vijeća od 11. ožujka 2014. o uspostavi trećeg Programa djelovanja Unije u području zdravlja (2014.–2020.) i o stavljanju izvan snage Odluke br. 1350/2007/EZ (SL L 86, 21.3.2014., str. 1.).

      (5)  Odluka Komisije C(2016) 3301 final od 30. svibnja 2016. o uspostavi horizontalnih pravila o osnivanju i radu stručnih skupina Komisije.

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (7)  Odluka Komisije od 30. srpnja 2013. o osnivanju stručne skupine Europske komisije za rijetke bolesti i stavljanju izvan snage Odluke 2009/872/EZ (SL C 219, 31.7.2013., str. 4.).

      (8)  Odluka Komisije оd 3. lipnja 2014. o osnivanju stručne skupine Europske komisije za nadzor raka i stavljanju izvan snage Odluke 96/469/EZ (SL C 167, 4.6.2014., str. 4.).

      (9)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

      (10)  Odluka Komisije (EU, Euratom) 2015/444 оd 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (11)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: Odluka Vijeća (EU, Euratom) 2018/1014 od 13. srpnja 2018. o imenovanju člana Europskoga gospodarskog i socijalnog odbora, kojeg je predložila Republika Austrija

text:
               18.7.2018

               HR

               Službeni list Europske unije

               L 181/84

         ODLUKA VIJEĆA (EU, Euratom) 2018/1014
   od 13. srpnja 2018.
   o imenovanju člana Europskoga gospodarskog i socijalnog odbora, kojeg je predložila Republika Austrija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog austrijske vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Thomasa DELAPINE,

         DONIJELO JE OVU ODLUKU:
   Članak 1.
   Gđa Judith VORBACH, EU-Referentin der Arbeiterkammer Oberösterreich, imenuje se članicom Europskoga gospodarskog i socijalnog odbora do kraja tekućeg mandata koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 13. srpnja 2018.

            Za Vijeće

            Predsjednik

         H. LÖGER

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (ZVSP) 2018/1087 od 30. srpnja 2018. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
                  31.7.2018

                  HR

                  Službeni list Europske unije

                  L 194/152

         ODLUKA VIJEĆA (ZVSP) 2018/1087
         od 30. srpnja 2018.
         o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. svibnja 2016. donijelo Odluku (ZVSP) 2016/849 (1) o mjerama ograničavanja protiv Demokratske Narodne Republike Koreje.

                     (2)

                     U skladu s člankom 36. stavkom 2. Odluke (ZVSP) 2016/849 Vijeće je preispitalo popis osoba i subjekata uvrštenih na popis naveden u prilozima II., III., V. i VI. toj odluci.

                     (3)

                     Vijeće je zaključilo da bi trebalo ažurirati Odluku (ZVSP) 2016/849, uključujući određene unose u vezi s osobama i subjektima navedenima u prilozima II. i III. toj odluci.

                     (4)

                     Odluku (ZVSP) 2016/849 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2016/849 mijenja se kako slijedi:

                        1.

                        U članku 23. stavci 1. i 2. zamjenjuju se sljedećim:

                           „Članak 23.

                              1.   Države članice poduzimaju potrebne mjere kako bi spriječile ulazak na svoja državna područja ili provoz preko svojih državnih područja:

                                          (a)

                                          osoba koje su Odbor za sankcije ili Vijeće sigurnosti UN-a uvrstili na popis kao odgovorne, među ostalim davanjem potpore ili promicanjem, za politike DNRK-a koje se odnose na programe povezane s nuklearnim naoružanjem, balističkim projektilima ili drugim oružjem za masovno uništavanje, kao i članova njihovih obitelji, ili osoba koje postupaju u njihovo ime ili po njihovu nalogu, kako su navedene u Prilogu I.;

                                          (b)

                                          osoba koje nisu obuhvaćene Prilogom I., kako su navedene u Prilogu II., koje:

                                                      i.

                                                      odgovorne su, među ostalim davanjem potpore ili promicanjem, za programe DNRK-a povezane s nuklearnim naoružanjem, balističkim projektilima ili drugim oružjem za masovno uništavanje ili osoba koje postupaju u njihovo ime ili po njihovu nalogu,

                                                      ii.

                                                      pružaju financijske usluge ili prijenos financijske ili druge imovine ili izvora koji bi mogli doprijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje na državno područje država članica, preko tog državnog područja ili s njega, ili u to uključuju državljane država članica ili subjekte osnovane prema pravu država članica ili osobe ili financijske institucije koje se nalaze na njihovu državnom području,

                                                      iii.

                                                      uključene su, među ostalim pružanjem financijskih usluga, u nabavu u DNRK ili iz njega oružja i povezanog materijala svih vrsta, ili u nabavu u DNRK predmeta, materijala, opreme, robe i tehnologije koji bi mogli doprinijeti programima DRNK-a povezanima s nuklearnim oružjem, balističkim projektilima ili drugim oružjem za masovno uništavanje;

                                          (c)

                                          osoba koje nisu obuhvaćene Prilogom I. ni Prilogom II., a postupaju u ime ili po nalogu osobe ili subjekta navedenih u Prilogu I. ili Prilogu II. ili osoba koje pomažu u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ili 2397 (2017) ili ove Odluke, kako su navedene u Prilogu III. ovoj Odluci;

                                          (d)

                                          osoba koje postupaju u ime ili po nalogu subjekata vlade DNRK-a ili Radničke stranke Koreje za koje Vijeće utvrdi da su povezani s nuklearnim programima ili programima balističkih projektila DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ili 2397 (2017), a nisu obuhvaćene prilozima I., II. ili III., kako su navedene u Prilogu V. ovoj Odluci.

                              2.   Stavak 1. točka (a) ne primjenjuje se ako Odbor za sankcije na pojedinačnoj osnovi utvrdi da je takvo putovanje opravdano zbog humanitarne pomoći, uključujući vjerske dužnosti, ili ako Odbor za sankcije zaključi da bi izuzimanje na drugi način doprinijelo ciljevima RVSUN-ova 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ili 2397 (2017).”.

                        2.

                        Članak 27. stavak 1. zamjenjuje se sljedećim:

                           „1.   Zamrzavaju se sva sredstva i gospodarski izvori koji pripadaju, u vlasništvu su ili u posjedu ili pod kontrolom, izravno ili neizravno, sljedećih osoba i subjekata:

                                       (a)

                                       osoba i subjekata koje je na popis uvrstio Odbor za sankcije ili Vijeće sigurnosti UN-a zbog uključenosti, među ostalim nezakonitim sredstvima, u programe DRNK-a povezane s nuklearnim naoružanjem, balističkim projektilima ili drugim oružjem za masovno uništavanje ili pružanja podrške tim programima, ili osoba ili subjekata koji postupaju u njihovo ime ili po njihovu nalogu, ili subjekata koji su u njihovu vlasništvu ili pod njihovom kontrolom, među ostalim nezakonitim sredstvima, kako su navedeni u Prilogu I.;

                                       (b)

                                       osoba i subjekata koji nisu obuhvaćeni Prilogom I., kako su navedeni u Prilogu II., koji:

                                                   i.

                                                   odgovorni su, među ostalim davanjem potpore ili promicanjem, za programe DRNK-a povezane s nuklearnim naoružanjem, balističkim projektilima ili drugim oružjem za masovno uništavanje, ili osoba ili subjekata koji postupaju u njihovo ime ili po njihovu nalogu, ili subjekata koji su u njihovu vlasništvu ili pod njihovom kontrolom, među ostalim nezakonitim sredstvima,

                                                   ii.

                                                   pružaju financijske usluge ili prijenos financijske ili druge imovine ili izvora koji bi mogli doprinijeti programima DRNK-a povezanima s nuklearnim oružjem, balističkim projektilima ili drugim oružjem za masovno uništavanje na državno područje država članica, preko tog državnog područja ili s njega, ili u to uključuju državljane država članica ili subjekte osnovane prema pravu država članica, ili osobe ili financijske institucije koje se nalaze na njihovu državnom području, ili osoba ili subjekata koji postupaju u njihovo ime ili po njihovu nalogu, ili subjekata koji su u njihovu vlasništvu ili pod njihovom kontrolom,

                                                   iii.

                                                   uključeni su, među ostalim i pružanjem financijskih usluga, u nabavu u DNRK ili iz njega oružja i povezanih materijala svih vrsta, ili u nabavu u DNRK predmeta, materijala, opreme, robe i tehnologije koji bi mogli doprinijeti programima DRNK-a povezanima s nuklearnim oružjem, balističkim projektilima ili drugim oružjem za masovno uništavanje;

                                       (c)

                                       osoba i subjekata koji nisu obuhvaćeni Prilogom I. ni Prilogom II., a postupaju u ime ili po nalogu osobe ili subjekta navedenoga u Prilogu I. ili Prilogu II. ili osoba koje pomažu u izbjegavanju sankcija ili kršenju odredaba RVSUN-ova 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ili 2397 (2017) ili ove Odluke, kako su navedeni u Prilogu III. ovoj Odluci;

                                       (d)

                                       subjekata vlade DNRK-a ili Radničke stranke Koreje, ili osoba ili subjekata koji postupaju u njihovo ime ili po njihovu nalogu, ili subjekata u njihovu vlasništvu ili pod njihovom kontrolom, za koje Vijeće utvrdi da su povezani s nuklearnim programima ili programima balističkih projektila DNRK-a ili drugim aktivnostima zabranjenima RVSUN-ovima 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ili 2397 (2017), a nisu obuhvaćeni Prilogom I., Prilogom II. ili Prilogom III., kako su navedeni u Prilogu V. ovoj Odluci.”.

                        3.

                        Članak 34. stavak 2. zamjenjuje se sljedećim:

                           „2.   Ako Vijeće odluči osobu ili subjekt podvrgnuti mjerama iz članka 18.b stavka 4. ili stavka 5., članka 23. stavka 1. točke (b), točke (c) ili točke (d) ili članka 27. stavka 1. točke (b), točke (c) ili točke (d), ono na odgovarajući način mijenja Prilog II., Prilog III., Prilog V. ili Prilog VI.”.

                        4.

                        Članak 35. zamjenjuje se sljedećim:

                           „Članak 35.

                              1.   Prilozi I., II., III., IV., V. i VI. uključuju razloge za uvrštavanje na popis osoba, subjekata i plovila, kako su ih dostavili Vijeće sigurnosti UN-a ili Odbor za sankcije s obzirom na Prilog I. i Prilog IV.

                              2.   Prilozi I., II., III., IV., V. i VI. također uključuju, ako su dostupni, podatke potrebne za utvrđivanje identiteta dotičnih osoba, subjekata ili plovila, kako su ih dostavili Vijeće sigurnosti UN-a ili Odbor s obzirom na Prilog I. i Prilog IV. Kada su posrijedi osobe, ti podaci mogu uključivati imena, kao i druga imena pod kojima su poznate, datum i mjesto rođenja, državljanstvo, broj putovnice i osobne iskaznice, spol, adresu, ako je poznata, te funkciju ili zanimanje. Kada su posrijedi subjekti, ti podaci mogu uključivati naziv, mjesto i datum upisa u registar, broj upisa u registar i mjesto obavljanja djelatnosti. Prilog I. također uključuje datum uvrštenja na popis od strane Vijeća sigurnosti UN-a ili Odbora za sankcije.”.

                        5.

                        Članak 36. stavak 2. zamjenjuje se sljedećim:

                           „2.   Mjere iz članka 18.b stavaka 4. i 5., članka 23. stavka 1. točaka (b), (c) i (d) te članka 27. stavka 1. točaka (b), (c) i (d) redovito se preispituju, a najmanje svakih 12 mjeseci. Prestaju se primjenjivati u pogledu dotičnih osoba i subjekata ako Vijeće utvrdi, u skladu s postupkom iz članka 33. stavka 2., da uvjeti za njihovu primjenu više nisu ispunjeni.”.

                        6.

                        Prilozi II. i III. Odluci (ZVSP) 2016/849 mijenjaju se kako je navedeno u Prilogu ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 30. srpnja 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (SL L 141, 28.5.2016., str. 79.).

            PRILOG

               1.
               Prilog II. Odluci (ZVSP) 2016/849, pod naslovom „I. Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom.” i podnaslovom „A. Osobe” mijenja se kako slijedi:

                           (a)

                           postojeći unosi renumeriraju se u 1. – 30.;

                           (b)

                           sljedeći unosi zamjenjuju se kako slijedi:

                                       Ime

                                       Drugo ime

                                       Identifikacijski podaci

                                       Datum uvrštenja na popis

                                       Obrazloženje

                                       „3.

                                       HYON Chol-hae

                                       HYON Chol Hae

                                       Datum rođenja: 1934.
                                       Mjesto rođenja: Mandžurija, Kina

                                       22.12.2009.

                                       Maršal Narodne armije Koreje od travnja 2016. Bivši zamjenik direktora Odjela za opću politiku Narodne armije Koreje (vojni savjetnik pokojnog Kim Jong Ila). Izabran za člana Centralnog komiteta Radničke stranke Koreje u svibnju 2016. na 7. kongresu Radničke stranke Koreje, na kojem je ta stranka donijela odluku da nastavi nuklearni program DNRK-a.

                                       6.

                                       PAK Jae-gyong

                                       Chae-Kyong
                                       PAK Jae-Gyong

                                       Datum rođenja: 1933.
                                       Broj putovnice: 554410661

                                       22.12.2009.

                                       Bivši zamjenik direktora odjela za opću politiku narodnih oružanih snaga i bivši zamjenik direktora logističkog ureda narodnih oružanih snaga (vojni savjetnik pokojnog Kim Jong Ila). Prisutan na KIM Jong Unovoj inspekciji postrojbe strateških raketnih snaga. Član Centralnog komiteta Radničke stranke Koreje.

                                       16.

                                       KIM Jong-gak

                                       KIM Jong-Gak

                                       Datum rođenja: 20.7.1941.
                                       Mjesto rođenja: Pjongjang, DNRK

                                       20.5.2016.

                                       Bivši direktor Odjela za opću politiku Narodne armije Koreje. Podmaršal u Narodnoj armiji Koreje, rektor vojnog sveučilišta Kim Il-Sung, bivši član Središnje vojne komisije Radničke stranke Koreje, ključnog tijela za pitanja nacionalne obrane u DNRK-u. U toj ulozi odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                                       18.

                                       KIM Won-hong

                                       KIM Won Hong

                                       Datum rođenja: 7.1.1945.
                                       Mjesto rođenja: Pjongjang, DNRK
                                       Broj putovnice: 745310010

                                       20.5.2016.

                                       General. Prvi zamjenik direktora Odjela za opću politiku Narodne armije Koreje. Bivši direktor Odjela za nacionalnu sigurnost. Bivši ministar za državnu sigurnost. Član Središnje vojne komisije Radničke stranke Koreje i Nacionalne obrambene komisije, koja je bila ključno tijelo za pitanja nacionalne obrane u DNRK-u prije nego što je preustrojena u Komisiju za državna pitanja (SAC), što su ključna tijela za pitanja nacionalne obrane u DNRK-u. U toj ulozi odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.

                                       21.

                                       SON Chol-ju

                                       SON Chol Ju

                                       20.5.2016.

                                       General pukovnik u Narodnoj armiji Koreje. Zamjenik direktora nadležan za organizaciju Narodne armije Koreje i bivši politički direktor zračnih i protuzračnih snaga, koje nadziru razvoj moderniziranih protuzračnih raketa. U toj ulozi odgovoran za pružanje potpore programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje ili za njihovo promicanje.”

               2.

                  U Prilogu II. Odluci (ZVSP) 2016/849, pod naslovom „I. Osobe i subjekti odgovorni za programe DNRK-a povezane s nuklearnim oružjem, balističkim projektilima ili drugim oružjem za masovno uništavanje, ili osobe ili subjekti koji postupaju u njihovo ime ili po njihovu nalogu, ili subjekti koji su u njihovu vlasništvu ili pod njihovom kontrolom.” i podnaslovom „B. Subjekti” postojeći unosi renumeriraju se u 1. – 5.

               3.
               Prilog II. Odluci (ZVSP) 2016/849, pod naslovom „II. Osobe i subjekti koji pružaju financijske usluge ili osiguravaju prijenos imovine ili izvora koji bi mogli doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje” i podnaslovom „A. Osobe” mijenja se kako slijedi:

                           (a)

                           sljedeći unosi zamjenjuju se kako slijedi:

                                       Ime

                                       Drugo ime

                                       Identifikacijski podaci

                                       Datum uvrštenja na popis

                                       Obrazloženje

                                       „10.

                                       DJANG Tcheul Hy

                                       JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Datum rođenja: 11.5.1950.
                                       Mjesto rođenja: Kangwon

                                       20.4.2018.

                                       DJANG Tcheul Hy bila je uz svojeg muža KIMA Yonga Nama, sina KIMA Sua Gwanga i snahu KIM Kyong Hui uključena u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. Bila je vlasnica više bankovnih računa u Uniji koje je njezin sin KIM Su Gwang otvorio u njezino ime. Također je bila uključena u nekoliko bankovnih doznaka s računa njezine snahe KIM Kyong Hui na bankovne račune izvan Unije.

                                       11.

                                       KIM Su Gwang

                                       KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                                       Datum rođenja: 18.8.1976.
                                       Mjesto rođenja: Pjongjang, DNRK
                                       Diplomat u Veleposlanstvu DNRK-a u Bjelarusu

                                       20.4.2018.

                                       Povjerenstvo stručnjaka identificiralo je KIMA Sua Gwanga kao agenta Glavnog ureda za prikupljanje obavještajnih podataka (Reconnaissance General Bureau), subjekta koji su Ujedinjeni narodi uvrstili na popis. Povjerenstvo stručnjaka identificiralo je da su on i njegov otac KIM Yong Nam uključeni u obmanjujuće financijske prakse kojima bi se moglo doprinijeti programima DNRK-a povezanima s nuklearnim oružjem, balističkim projektilima ili drugim oružjem za masovno uništavanje. KIM Su Gwang otvorio je više bankovnih računa u nekoliko država članica, među ostalim pod imenima članova obitelji. Dok je radio kao diplomat bio je uključen u razne velike bankovne doznake na bankovne račune unutar Unije ili na račune izvan Unije, među ostalim na račune koji glase na njegovu suprugu KIM Kyong Hui.”

                           (b)

                           unosi se renumeriraju u 1. – 6.

               4.
               U Prilogu III. Odluci (ZVSP) 2016/849, pod naslovom „Popis osoba iz članka 23. stavka 1. točke (c) i članka 27. stavka 1. točke (c)” i podnaslovom „A. Osobe”, sljedeći unos zamjenjuje se kako slijedi:

                           Ime

                           Identifikacijski podaci

                           Datum uvrštenja na popis

                           Obrazloženje

                           „4.

                           JON Chol Young
                           također poznat kao: JON Chol Yong

                           Broj putovnice: 563410192
                           Diplomat u Veleposlanstvu DNRK-a u Angoli
                           Datum rođenja: 30.4.1975.

                           22.1.2018.

                           Predstavnik poduzeća Green Pine Associated Corporation u Angoli i diplomat DNRK-a akreditiran u Angoli.
                           Green Pine je UN uvrstio na popis zbog aktivnosti koje uključuju kršenje embarga UN-a na oružje. Green Pine također je dogovorio ugovore za preuređenje angolskih vojnih brodova, čime se krše zabrane uvedene rezolucijama Vijeća sigurnosti Ujedinjenih naroda.”


title: Odluka Vijeća (EU) 2018/1069 od 26. srpnja 2018. o potpisivanju, u ime Unije, i privremenoj primjeni Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea (2018.–2024.)

text:
                  31.7.2018

                  HR

                  Službeni list Europske unije

                  L 194/1

         ODLUKA VIJEĆA (EU) 2018/1069
         od 26. srpnja 2018.
         o potpisivanju, u ime Unije, i privremenoj primjeni Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea (2018.–2024.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 17. ožujka 2008. donijelo Uredbu (EZ) br. 242/2008 (1) kojom je sklopljen Sporazum o partnerstvu u ribarstvu između Republike Côte d'Ivoirea i Europske zajednice (2) („Sporazum”). Sporazum je nakon toga prešutno produljivan i još uvijek je na snazi.

                     (2)

                     Posljednji protokol uz Sporazum prestao je važiti 30. lipnja 2018.

                     (3)

                     Komisija je, u ime Unije, u pregovorima dogovorila novi Protokol o provedbi Sporazuma („Protokol”). Protokol je parafiran 16. ožujka 2018.

                     (4)

                     Cilj je Protokola Uniji i Republici Côte d'Ivoireu („Côte d'Ivoire”) omogućiti snažniju suradnju u području promicanja politike održivog ribarstva, odgovornog iskorištavanja ribolovnih resursa u vodama Côte d'Ivoirea te rada Côte d'Ivoirea na razvoju plavoga gospodarstva.

                     (5)

                     Protokol bi trebalo potpisati.

                     (6)

                     Kako bi se osigurao brz početak ribolovnih aktivnosti plovila Unije, Protokol bi trebalo privremeno primjenjivati do završetka postupaka potrebnih za njegovo stupanje na snagu,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Protokola o provedbi Sporazuma o partnerstvu u ribarstvu između Europske unije i Republike Côte d'Ivoirea, podložno sklapanju navedenog Protokola.
            Tekst Protokola priložen je ovoj Odluci.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.

            Članak 3.
            U skladu s člankom 13. Protokola, Protkol se privremeno primjenjuje od datuma njegova potpisivanja do završetka postupaka potrebnih za njegovo stupanje na snagu.

            Članak 4.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 26. srpnja 2018.

                  Za Vijeće

                  Predsjednik

               G. BLÜMEL

            (1)  Uredba Vijeća (EZ) br. 242/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Côte d'Ivoirea (SL L 75, 18.3.2008., str. 51.).

            (2)  SL L 48, 22.2.2008., str. 41.


title: Odluka Vijeća (ZVSP) 2018/1082 od 30. srpnja 2018. o izmjeni Odluke (ZVSP) 2016/610 o misiji Europske unije za vojno osposobljavanje u Srednjoafričkoj Republici

text:
                  31.7.2018

                  HR

                  Službeni list Europske unije

                  L 194/140

         ODLUKA VIJEĆA (ZVSP) 2018/1082
         od 30. srpnja 2018.
         o izmjeni Odluke (ZVSP) 2016/610 o misiji Europske unije za vojno osposobljavanje u Srednjoafričkoj Republici
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 19. travnja 2016. donijelo Odluku (ZVSP) 2016/610 (1) kojom se uspostavlja misija ZSOP-a Europske unije za vojno osposobljavanje u Srednjoafričkoj Republici (EUTM RCA) s mandatom i referentnim iznosom za razdoblje od 24 mjeseca nakon dosezanja pune operativne sposobnosti misije, to jest do 19. rujna 2018.

                     (2)

                     Nakon strateškog preispitivanja misije Politički i sigurnosni odbor preporučio je izmjenu mandata misije EUTM RCA i produljenje do 19. rujna 2020.

                     (3)

                     Odluku Vijeća (ZVSP) 2016/610 trebalo bi u skladu s time izmijeniti.

                     (4)

                     U skladu s člankom 5. Protokola o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove misije,

               DONIJELO JE OVU ODLUKU:

            Članak 1.
            Odluka (ZVSP) 2016/610 mijenja se kako slijedi:

                        (a)

                        U članku 1. stavku 2. točka (a) zamjenjuje se sljedećim:

                                    „(a)

                                    strateški savjeti kabinetu predsjednika, Ministarstvu obrane, vojnom osoblju i oružanim snagama te savjeti o civilno-vojnoj suradnji, među ostalim, Ministarstvu unutarnjih poslova i Žandarmeriji;”

                        (b)

                        U članku 10. stavak 2. zamjenjuje se sljedećim:

                           „2.   Financijski referentni iznos za zajedničke troškove misije EUTM RCA za razdoblje do 19. rujna 2018. iznosi 18 180 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 15 %, a postotak iz članka 34. stavka 3. navedene odluke iznosi 60 % za obvezu i 15 % za plaćanje.

                           3.   Financijski referentni iznos za zajedničke troškove misije EUTM RCA za razdoblje od 20. rujna 2018. do 19. rujna 2020. iznosi 25 439 596 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 0 %, a postotak iz članka 34. stavka 3. navedene odluke iznosi 30 % za obvezu i 0 % za plaćanje.”

                        (c)

                        U članku 13. stavak 2. zamjenjuje se sljedećim:

                           „2.   Misija EUTM RCA završava 19. rujna 2020.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 30. srpnja 2018.

                  Za Vijeće

                  Predsjednik

               G. BLÜMEL

            (1)  SL L 104, 20.4.2016., str. 21.


title: Odluka Vijeća (ZVSP) 2018/1083 od 30. srpnja 2018. o izmjeni Zajedničke akcije 2008/851/ZVSP o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije

text:
                  31.7.2018

                  HR

                  Službeni list Europske unije

                  L 194/142

         ODLUKA VIJEĆA (ZVSP) 2018/1083
         od 30. srpnja 2018.
         o izmjeni Zajedničke akcije 2008/851/ZVSP o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 10. studenoga 2008. donijelo Zajedničku akciju 2008/851/ZVSP (1) kojom je uspostavljena vojna operacija EU-a Atalanta („Atalanta”).

                     (2)

                     Odlukom Vijeća (ZVSP) 2016/2082 (2) od 28. studenoga 2016. izmijenjena je Zajednička akcija 2008/851/ZVSP te je operacija Atalanta produljena do 31. prosinca 2018.

                     (3)

                     Strateško preispitivanje operacije Atalanta u 2018. dovelo je do zaključka da bi mandat operacije trebalo produljiti do 31. prosinca 2020.

                     (4)

                     Ujedinjena Kraljevina Velike Britanije i Sjeverne Irske 29. ožujka 2017. obavijestila je Europsko vijeće, u skladu s člankom 50. stavkom 2. Ugovora, o svojoj namjeri povlačenja iz Europske unije.

                     (5)

                     Uzimajući u obzir članak 50. stavak 3. Ugovora trebalo bi imenovati novog zapovjednika operacije EU-a i odrediti novi operativni stožer EU-a, uključujući Centar za pomorsku sigurnost Roga Afrike (MSCHOA), od 29. ožujka 2019. u 12.00 sati po srednjoeuropskom vremenu.

                     (6)

                     Politički i sigurnosni odbor složio se 19. lipnja 2018. s ponudom Španjolske i Francuske u pogledu prijenosa zapovjednih i nadzornih struktura operacije Atalanta.

                     (7)

                     Države članice koje stavljaju na raspolaganje nove zapovjedne strukture trebale bi moći koristiti se financiranjem zajedničkih troškova u skladu s Odlukom Vijeća (ZVSP) 2015/528 (3) o uspostavi mehanizma za upravljanje financiranjem zajedničkih troškova operacija Unije koje imaju vojne ili obrambene implikacije.

                     (8)

                     Zajedničku akciju 2008/851/ZVSP trebalo bi na odgovarajući način izmijeniti.

                     (9)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke i ne sudjeluje u financiranju operacije,

               DONIJELO JE OVU ODLUKU:

            Članak 1.
            Zajednička akcija 2008/851/ZVSP mijenja se kako slijedi:

                        1.

                        Članak 3. zamjenjuje se sljedećim:

                           „Članak 3.
                           Imenovanje zapovjednika operacije EU-a
                           Viceadmiral Antonio MARTORELL LACAVE imenuje se novim zapovjednikom operacije EU-a kako bi preuzeo dužnost od generala bojnika Charliea STICKLANDA OBE RM od 29. ožujka 2019. u 12.00 sati po srednjoeuropskom vremenu.”.

                        2.

                        Članak 4. zamjenjuje se sljedećim:

                           „Članak 4.
                           Određivanje operativnog stožera EU-a

                              1.   Operativni stožer EU-a smješten je u Northwoodu, Ujedinjena Kraljevina, do 29. ožujka 2019. u 12.00 sati po srednjoeuropskom vremenu.

                              2.   Od 29. ožujka 2019. u 12.00 sati po srednjoeuropskom vremenu, operativni stožer EU-a smješten je u Roti, Španjolska, uz iznimku Centra za pomorsku sigurnost Roga Afrike (MSCHOA), koji je smješten u Brestu, Francuska.”.

                        3.

                        U članku 14. dodaje se sljedeći stavak:

                           „6.   Financijske referentni iznos za zajedničke troškove vojne operacije EU-a za razdoblje od 1. siječnja 2019. do 31. prosinca 2020. iznosi 11 777 000 EUR. Postotak referentnog iznos iz članka 25. stavka 1. Odluke (ZVSP) 2015/528 iznosi 0 %”.

                        4.

                        Umeće se sljedeći članak:

                           „Članak 14.a
                           Prijelazni financijski mehanizmi

                              1.   Od 1. rujna 2018. troškovi zapovjednika operacije EU-a imenovanog u članku 3. i operativnog stožera EU-a određenog u članku 4. stavku 2. financiraju se u skladu s Odlukom (ZVSP) 2015/528.

                              2.   Vijeće ovlašćuje Španjolsku i Francusku da predfinanciraju zajedničke troškove nastale na temelju stavka 1. i zatraže njihovu nadoknadu u skladu s člankom 27. Odluke Vijeća (ZVSP) 2015/528.”.

                        5.

                        U članku 16. stavak 3. zamjenjuje se sljedećim:

                           „3.   Operacija EU-a završava 31. prosinca 2020.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 30. srpnja 2018.

                  Za Vijeće

                  Predsjednik

               G. BLÜMEL

            (1)  Zajednička akcija Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (SL L 301, 12.11.2008., str. 33.).

            (2)  Odluka Vijeća (ZVSP) 2016/2082 od 28. studenoga 2016. o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz somalsku obalu (SL L 321, 29.11.2016., str. 53.).

            (3)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39.).